Azaroaren 22a

Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-21-PES-00348), jakin nahi baitu nola berrantolatu diren haur eta gazteen osasun mentala artatzeko psikiatren agendak. Hona Nafarroako Gobernuko Osasuneko kontseilariak horri buruz eman beharreko informazioa:

Ebaluazio taldea kendu egin zen. Hala, profesionalek zuzenean hartzen dituzte pazienteak lehen kontsultan, eta beharrezkoa denean jarraipenaz eta tratamenduaz arduratzen dira.

Halaber, behin-behinean, Oinarrizko Osasun Laguntzatik bideratutako pazienteak poltsa orokor batean sartzen dira, kontsulta-orritik kontsulta-orrira balorazioa egin eta arreta lehenetsi ahal izateko. Horrela lehentasunezko eta presako arreta bermatzen zaio hala behar duenari.

Bestalde, profesionalen defizitak eraginda, jarduera ohiko neurriaz gaindi hedatu behar izan da eskariari erantzuteko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko azaroaren 18an

Osasuneko kontseilaria: Santos Induráin Orduna